# Dolibarr ERP/CRM

Dolibarr ERP/CRM és un paquet de programari lliure de codi obert que inclou funcions de Planificació de Recursos Empresarials i de Gestió de Relació amb Clients per a la petita i mitjana empresa, fundacions o professionals independents.
És una aplicació web i, per tant, es pot utilitzar des de qualsevol navegador web que tingui accés a Internet. Malgrat el gran nombre de característiques que implementa, Dolibarr pretén ser una solució simple per a persones sense coneixements tècnics per la seva facilitat d'instal·lació i d'ús. Es distribueix sota llicència GNU General Public License v3.0.
Dolibarr ERP/CRM inclou les funcions més importants d'un sistema ERP/CRM (amb algunes excepcions). Aquestes funcions l'hi venen donades per un conjunt de mòduls que es poden activar i desactivar molt fàcilment a mida de les necessitats de la gestió. És multi-usuari amb permisos d'accés per funcionalitats.
El projecte Dolibarr ERP/CRM fa ús de dues plataformes per allotjar el seu codi depenent del tipus de versió:
* Versions estables → SourceForge
* Versió en desenvolupament → GitHub

## Funcionalitats que falten

Aquestes funcionalitats no estan disponibles a la versió més recent de Dolibarr ERP/CRM:
* Gestió de recursos humans
* Adopció de les Normes Internacionals d'Informació Financera (NIIF)

## Arquitectura

Dolibarr ERP/CRM és una aplicació web basada en el servidor HTTP Apache, escrita en PHP i que fa servir MySQL o PostgreSQL com a sistema de gestió de bases de dades. Aquestes característiques fan que es pugui instal·lar en la majoria de serveis d'allotjament web. Per fer-ho més senzill encara, hi ha uns paquets auto-instal·lables que permeten fer la instal·lació en diversos sistemes operatius:
* DoliWamp per a Microsoft Windows
* DoliDeb per a Debian o derivats com Ubuntu
* DoliRpm per a Fedora, Red Hat, Mandriva Linux i SUSE
* DoliMamp per a Apple Macintosh

## Història

Amb la direcció de Rodolphe Quiedeville, l'any 2003, Dolibarr va guanyar en la categoria Gestió d'empresa de Les Trophées du libre, concurs internacional per a promoure el desenvolupament d'aplicacions de programari lliure. Al juliol de 2008, Laurent Destailleur, autor de AWStats, va prendre el relleu de Rodolphe Quideville com a desenvolupador principal. A França, el país on Dolibarr és més conegut, es va crear la Dolibarr Fundation a més, es van crear grups d'usuaris en diversos països.

## Premis

* 2003, Les Trophées du libre, 1r premi categoria Gestió d'empresa.
* 17 març 2014, SourceForge, project of the week
* 14 setembre 2015, SourceForge, project of the week

## Referències

* ↑ «COPYING» (en anglès). github.com. [Consulta: 30 agost 2015].
* ↑ «Downloads area» (en anglès). http://www.dolibarr.org. [Consulta: 18 octubre 2015].
* ↑ «What Dolibarr can't do» (en anglès). wiki.dolibarr.org. [Consulta: 4 setembre 2015].
* ↑ «Dolibarr installer for Windows» (en anglès). wiki.dolibarr.org. [Consulta: 4 setembre 2015].
* ↑ «Dolibarr installer for Debian-Ubuntu» (en anglès). wiki.dolibarr.org. [Consulta: 4 setembre 2015].
* ↑ «Dolibarr installer for Fedora-Redhat-Mandriva-Opensuse» (en anglès). wiki.dolibarr.org. [Consulta: 4 setembre 2015].
* ↑ «Dolibarr installer for Mac OS X» (en anglès). wiki.dolibarr.org. [Consulta: 4 setembre 2015].
* 1 2 «Remise des premiers Trophées du Libre» (en francès). http://linuxfr.org. [Consulta: 18 octubre 2015].
* ↑ «Declaració de l'associació Dolibarr al Diari Oficial del Govern Francès» (en francès). journal-officiel.gouv.fr. [Consulta: 8 setembre 2015].
* ↑ «Projects of the Week, March 17, 2014» (en anglès). http://sourceforge.net. [Consulta: 18 octubre 2015].
* ↑ «Project of the Week, September 14, 2015» (en anglès). http://sourceforge.net. [Consulta: 18 octubre 2015].

## Vegeu també

* LAMP
* Control de gestió

## Enllaços externs

* Dolibarr ERP/CRM - Lloc web oficial